જામનગરઃ શહેરમાં TAT પરીક્ષામાં બોર્ડનો છબરડો થયો હોવાંની ઘટના સામે આવી છે. મળતી માહિતી મુજબ, એક મહિલા ઉમેદવારનાં નામની બે અલગ-અલગ હોલ ટિકિટો સામે આવી છે. જેને લઈને મહિલા ઉમેદવાર પોતે પણ મુંઝવણમાં મુકાઈ ગઇ છે. માત્ર એટલું જ નહીં પરંતુ બંને હોલ ટિકિટમાં સીટ નંબર પણ આગળ પાછળ જ હતાં. ત્યારે આ પ્રકારની ગેરરિતીનાં કારણે પરીક્ષાર્થીને પરીક્ષાનાં ખરાં સમયે જ ભારે મુશ્કેલીનો સામનો કરવો પડ્યો હતો.